Udhëheqësit e Kosovës nderojnë vëllezërit Bytyçi
Presidenti Thaçi dhe Kryeminisrti Haradinaj nderojë tre vëllezërit nga Nju Jorku të vrarë nga forcat serbe në vitin 1999
Presidenti i Kosovës, Hashim Thaçi dhe Kryeministri Ramush Haradinaj bënë të martën mbrëma një paraqitje të përbashkët në Nju Jork, ku ndodhen për takime në periferitë e punimeve të Asamblesë së Përgjithshme të Kombeve të Bashkuara. Rasti ishte dekorimi i tre vëllezërve Bytyqi: shtetasit amerikanë Agron, Mehmet dhe Ylli, që u vranë nga forcat serbe në vitin 1999, kur lufta në Kosovë sapo kishte mbaruar. Kolegu ynë Ilir Ikonomi njofton nga Nju Jorku. Presidenti Thaçi dhe Kryeministri Haradinaj erdhën në Konsullatën e Përgjithshme të Kosovës në Nju Jork për një ceremoni ku nuk munguan emocionet. Dy udhëheqësit kryesorë të Kosovës kanë qenë bashkëluftëtarë me vëllezërit shqiptaro-amerikanë Agron, Mehmet dhe Ylli Bytyçi, që u arrestuan në korrik 1999, pak pas mbarimit të luftës në Kosovë, kur kishin kaluar gabimisht kufirin në Serbi, dhe ku më pas u ekzekutuan. Prindërve të vëllezërve Bytyçi, Ahmet dhe Bahrije, si dhe pjestarëve të tjerë të familjes, iu dorëzuan dekoratat që i shpallin tre vëllezërit “Heronj të Kosovës”. Më të vegjëlit e familjes së madhe Bytyçi, nipër e mbesa të vëllezërve të vrarë, dukshëm janë krenarë për njerëzit e tyre. thotë Sumea Bytyçi. Rasti i tre vëllezërve nga Prizreni prej vitesh është kthyer në një simbol të betejës për të detyruar Serbinë të njohë dhe të zbardhë krimet e kryera prej saj në Kosovë. i tha Presidenti Thaçi Zërit të Amerikës. Edhe pse po mbushen dy dekada, ka qenë pothuajse e pamundur që këto çështje t’i diskutosh drejtpërsëdrejti me Serbinë, tha zoti Thaçi. Uk Lushi ka luftuar në Kosovë si pjesë e Batalionit Atlantiku, bashkë me vëllezërit Bytyçi. thotë Kryeministri Haradinaj. Ky takim mes ish-bashkëluftëtarëve, ata që kanë ardhur nga Kosova dhe ata që jetojnë në diasporë, mbahet në një kohë kur në mendjen e të gjithëve janë idetë e hedhura, ende të turbullta, për ndryshime kufijsh me Serbinë. Gani Shehu, ish-komandant i shtabit të Junikut gjatë luftës në Kosovë, thotë se mendimi i disporës nuk mund të injorohet: Edhe pse të martën mbrëma Presidenti Thaçi dhe Kryeministri Haradinaj erdhën të dy bashkë në konsullatë për të nderuar bashkëluftëtarët e tyre, ka padyshim një pyetje tjetër me rëndësi në mendjen e diasporës: A do të jenë dy udhëheqësit në gjendje të dialogojnë mes tyre dhe me forca të tjera politike për të dalë me një qëndrim të përbashkët për zgjidhjen me Serbinë?